
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1194 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μερική Ανάκληση της υπ' αριθ. Φ.127080/57460/ 

21-12-2010 απόφασης του Υπουργού Εσωτερι¬ 
κών, Αποκέντρωσης και Ηλεκτρονικής Διακυβέρ- 
νησης. _ 

2 Συμπλήρωση της Υ.Α. 72411/3149/00 (ΦΕΚ 1133/ 
ΕΓ/2001) «Ορισμός Φορέων ελέγχου τεχνικών 
προδιαγραφών κατασκευής οχημάτων και δεξα¬ 
μενών μεταφοράς επικινδύνων υλικών». 

3 Ανώτατο όριο επιτρεπόμενων ημερών κίνησης 
εκτός έδρας υπαλλήλων υπηρετούντων στο 
Ν.Π.Δ.Δ. Δήμου Αμφίπολης για το έτος 2017. 


ΑΠΟΦΑΣΕΙΣ 

Αριθμ.ΤΑΔΚ 149/2017 (1) 

Μερική Ανάκληση της υπ' αριθ. Φ.127080/57460/ 
21-12-2010 απόφασης του Υπουργού Εσωτερι¬ 
κών, Αποκέντρωσης και Ηλεκτρονικής Διακυ¬ 
βέρνησης. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 1 και 2 του άρθρου 
1 του ν. 344/1976 (143 Α') «περί ληξιαρχικών πράξεων», 
όπως αυτός τροποποιήθηκε και ισχύει. 

2. Την υπ'αριθ. Φ.127080/57460/21 -12-2010 (1984 Β') 
απόφαση περί «Υποδιαίρεσης Ληξιαρχικής Περιφέρειας 
Δήμων που συνιστώνται από συνένωση Ο.Τ.Α. σύμφωνα 
με τον. 3852/2010». 

3. Το με Α.Π. 2003/06-02-2017 έγγραφο του Δήμου 
Νέστου, με το οποίο αιτείται της συγχώνευσης του Λη¬ 
ξιαρχείου Δημοτικής Ενότητας Ορεινού με το Ληξιαρ¬ 
χείο της Δημοτικής Ενότητας Χρυσούπολης, έτσι ώστε 
στο εξής να υφίσταται Ληξιαρχείο μόνο στην έδρα του 
Δήμου (Χρυσούπολη), εξαιτίας του μικρού αριθμού πρά¬ 
ξεων που καταχωρούνται στο Ληξιαρχείο της Δημοτικής 
Ενότητας Ορεινού και για την εξοικονόμηση πόρων και 
ανθρώπινου δυναμικού του Δήμου. 

4. Το π.δ. 125/2016 (210 Α') «Διορισμός Υπουργών, 
Αναπληρωτών Υπουργών και Υφυπουργών» και το 


π.δ. 123/2016 (Α'208) «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων». 

5. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, ούτε του Προϋπολογισμού του Υπουργείου 
Εσωτερικών, αποφασίζουμε: 

Ανακαλούμετην υπ'αριθ. Φ.127080/57460/21-12-2010 
απόφαση, ως προς τον Δήμο Νέστου, ώστε να αποτελείται 
εφεξής από δύο Ληξιαρχικές Περιφέρειες, ήτοι των Δημο¬ 
τικών Ενοτήτων Χρυσούπολης και Κεραμωτής. 

Η έναρξη ισχύος της παρούσας ορίζεται ένα μήνα μετά 
την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθμ. Γ2/20852/2634 (2) 

Συμπλήρωση της Υ.Α. 72411 /3149/00 (ΦΕΚ 1133/ 
Β72001) «Ορισμός Φορέων ελέγχου τεχνικών 
προδιαγραφών κατασκευής οχημάτων και δε¬ 
ξαμενών μεταφοράς επικινδύνων υλικών». 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις: α) του άρθρου δεύτερου του ν. 1741/ 
1987 (Α'225) «Κύρωση Ευρωπαϊκής Συμφωνίας για τη 
Διεθνή Οδική Μεταφορά Επικίνδυνων Εμπορευμάτων 
(ΑϋΒ) που υπογράφηκε στη Γενεύη την 30η Σεπτεμβρίου 
1957. 

β) Του άρθρου 84 του ΚΟΚ που κυρώθηκε με τον 
ν. 2696/1999 (Α' 57). 

γ)Τουπ.δ. 109/2014 (Α' 176) «Οργανισμός του Υπουρ¬ 
γείου Υποδομών Μεταφορών και Δικτύων». 

δ) Του π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

ε) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

στ) Της υπ' αρ. 4402/1988 απόφασης του Πρωθυπουρ¬ 
γού και του Υπουργού Υποδομών και Μεταφορών (ΦΕΚ 
127/Β72017) «Καθορισμός αρμοδιοτήτων Υφυπουργού 
Υποδομών και Μεταφορών Νικόλαου Μαυραγάνη». 

ζ) Της κοινής υπουργικής απόφασης 20655/2897/15 
(ΦΕΚ 1495/Β72015), «Προσαρμογή της ελληνικής νο¬ 
μοθεσίας προς τις διατάξεις της Οδηγίας 2014/103/ΕΕ 
της Επιτροπής της 21 ης Νοεμβρίου 2014 για την τρίτη 
προσαρμογή στην επιστημονική και τεχνική πρόοδο των 
παραρτημάτων της Οδηγίας 2008/68/ΕΚ του Ευρωπα¬ 
ϊκού Κοινοβουλίου και του Συμβουλίου σχετικά με τις 
εσωτερικές μεταφορές επικίνδυνων εμπορευμάτων και 
κωδικοποίηση των κοινών υπουργικών αποφάσεων 
35043/2524 (ΦΕΚ 1385/Β72010), 52280/4720 (ΦΕΚ 2640/ 
Β72011), 52167/4683 (ΦΕΚ 37/Β72012) και 40955/4862 
(ΦΕΚ 2514/Β72013) ΑϋΚ 2015, ΑΔΑ:6Υ3Μ465ΦΘΘ-ΜΧ9. 

η) Της υπουργικής απόφασης 72411/3149/00 (ΦΕΚ 
1133/Β72001) «Ορισμός Φορέων ελέγχου τεχνικών 
προδιαγραφών κατασκευής οχημάτων και δεξαμενών 
μεταφοράς επικινδύνων υλικών». 

θ) Της υπουργικής απόφασης 25420/1334 (ΦΕΚ 680/ 
Β72004) «Συμπλήρωση της αριθμ. 72411/3149/00/2001 
όπως τροποποιήθηκε και ισχύει «Ορισμός Φορέων ελέγ¬ 
χου τεχνικών προδιαγραφών κατασκευής οχημάτων και 
δεξαμενών μεταφοράς επικινδύνων υλικών» (Β' 133). 

ι)Του Κεφ. ΙΔ της ΣΤ-29900/1977 (ΒΊ318) απόφασης 
του Υπουργού Συγκοινωνιών που προστέθηκε με την 
76389/3344/00/21.2.2001 (Β' 254) απόφαση του Υπουρ¬ 
γού Μεταφορών και Επικοινωνιών «Συμπλήρωση και 
τροποποίηση της αριθμ. ΣΤ-29900/1977 (Β' 1318/1977) 
απόφασης του Υπουργού Συγκοινωνιών περί της διαδι¬ 
κασίας εκδόσεωςτων εγκρίσεων, για κυκλοφορία στην 
Ελλάδα αυτοκίνητων οχημάτων». 

2. Την από 18/01/2017 αίτηση του Εργαστηρίου Στοι¬ 
χείων Μηχανών και Μηχανολογικού Σχεδιασμού του 
Τμήματος Μηχανολόγων Μηχανικών της Πολυτεχνικής 
Σχολής του Αριστοτελείου Πανεπιστημίου Θεσσαλονίκης 
και τα συνημμένα σε αυτή έγγραφα τεκμηρίωσης της 
τεχνικής επάρκειάς του. 

3. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάροςτου Κρατικού Προϋπολο¬ 
γισμού, αποφασίζουμε: 


Άρθρο Μόνο 

Συμπλήρωση της Υπουργικής Απόφασης 

72411 /3149/2000 (ΦΕΚ 1133/Β72001) 

1. Στο τέλος της παρ. 1 του άρθρου 1 της υπουργικής 
απόφασης 72411 /3149/00 (ΦΕΚ 1133/Β/2001) «Ορισμός 
Φορέων ελέγχου τεχνικών προδιαγραφών κατασκευής 
οχημάτων και δεξαμενών μεταφοράς επικινδύνων υλι¬ 
κών», όπως αυτή έχει τροποποιηθεί με την υπουργική 
απόφαση 25420/1334 (ΦΕΚ 680/Β/2004), προστίθεται 
περίπτωση (στ) ως εξής: 

«στ. Το Εργαστήριο Στοιχείων Μηχανών και Μηχανο¬ 
λογικού Σχεδιασμού του Τμήματος Μηχανολόγων Μη¬ 
χανικών της Πολυτεχνικής Σχολής του Αριστοτελείου 
Πανεπιστημίου Θεσσαλονίκης». 

2. Η ισχύςτης απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 20 Μαρτίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθ.4310 _ (3) 

Ανώτατο όριο επιτρεπόμενων ημερών κίνησης 
εκτός έδρας υπαλλήλων υπηρετούντων στο 
Ν.Π.Δ.Δ. Δήμου Αμφίπολης για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του ν. 4336/2015 (ΦΕΚ 94/τ. Α'/ 
14-8-2015) και του αριθμ. οικ. 2/74450/ΔΕΠ με θέμα: 
παροχή οδηγιών για την εφαρμογή των διατάξεων της 
υποπαραγράφου Δ9 της παραγράφου Δ του άρθρου 2 
του ν. 4336/2015 (ΦΕΚ 94/Α') «Δαπάνες μετακινούμενων 
εντός και εκτός επικράτειας». 

2. Τις διατάξεις του ν. 3469/2006 άρθρο 5, περιπτ. θ'. 

3. Τις διατάξεις του άρθρου 280 του ν. 3852/2010 (ΦΕΚ 
87/Α77-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλλι¬ 
κράτης». 

4. Τις διατάξεις του άρθρου 8 παρ. Α περ. ββ του 
π.δ. 142/2010 (ΦΕΚ 235/Α727-12-2010 «Οργανισμός της 
Αποκεντρωμένης Διοίκησης Μακεδονίας- Θράκης». 

5. Την αποδοχή παραιτήσεων των Γενικών Γραμματέων 
των Αποκεντρωμένων Διοικήσεων της χώρας (ΦΕΚ 24/ 
Α76-2-2015). 

6. Τις διατάξεις του άρθρου 56 του ν. 4257/2014 σύμ¬ 
φωνα με τις οποίες "Ό Γενικός Γραμματέας της Αποκε¬ 
ντρωμένης Διοίκησης με απόφασή του δύναται να μετα¬ 
βιβάζει στους προϊσταμένους των οργανικών μονάδων 
της ορισμένες από τις αρμοδιότητές του ή το δικαίωμα 
υπογραφής με εντολή Γενικού Γραμματέα της Αποκε¬ 
ντρωμένης Διοίκησης, τηρουμένων των διατάξεων των 

παραγράφων 2 και 4 του άρθρου 54 του προεδρικού δι¬ 
ατάγματος π.δ. 63/2005. Τον Γενικό Γραμματέα της Απο¬ 
κεντρωμένης Διοίκησης αναπληρώνει ο αρχαιότερος 
Γενικός Διευθυντής, όταν αυτός απουσιάζει ή κωλύεται. 
Επίσης, ασκεί τα καθήκοντα του Γενικού Γραμματέα όταν 
η θέση είναι κενή". 

7. Το αριθ. πρωτ. 4310/13-3-2017 έγγραφο του Ν.Π. 
Δήμου Αμφίπολης για μετακίνηση των υπηρετούντων 
σ' αυτόν υπαλλήλων του εκτός έδρας. 

8. Το γεγονός ότι από την απόφαση αυτή προκαλείται 
δαπάνη σε βάρος του Ν.Π.Δ.Δ. Δήμου Αμφίπολης στον 
προϋπολογισμό του οποίου για το οικονομικό έτους 
2017 έχει προβλεφθεί πίστωση ύψους 100,00 ευρώ στον 
Κ.Α. 02.15.6422 με την ένδειξη «Οδοιπορικά έξοδα και 
αποζημίωση μετακινούμενων υπαλλήλων» σύμφωνα με 


την αριθ. 70/13-3-2017 βεβαίωση του Προέδρου Δ.Σ., 
αποφασίζουμε: 

Ορίζουμε το ανώτατο όριο των επιτρεπομένων κατά 
το έτος 2017 ημερών μετακίνησης εκτός έδρας ενός 
υπαλλήλου του Ν.Π.Δ.Δ. Δήμου Αμφίπολης ως εξής: Ένας 
(1) υπάλληλος ΔΕ8-Βοηθών Βρεφοκόμων-Παιδοκόμων, 
ημέρες 10. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























